GL มาเหนือเมฆ! ออกหุ้นกู้แปลงสภาพราคา 70 บาท ให้แก่ JTrust
GL มาเหนือเมฆ! ออกหุ้นกู้แปลงสภาพ 1.72 พันลบ. อายุ 3 ปี ดอกเบี้ย 5% ราคาแปลงสภาพ 70 บาท ให้แก่ JTrust 
20 มี.ค. 2560

บริษัท กรุ๊ปลีส จำกัด (มหาชน) หรือ GL ระบุว่า บริษัทได้ออกและเสนอขายหุ้นกู้แปลงสภาพที่ออกใหม่ให้แก่ JTrust Asia Pte. Ltd. (JTrust) ในวงเงิน 50 ล้านเหรียญสหรัฐ หรือราว 1.72 พันล้านบาทในวันนี้
โดยหุ้นกู้ดังกล่าวมีอายุ 3 ปี อัตราดอกเบี้ย 5% ต่อปี โดยมีราคาแปลงสภาพ 70 บาท ซึ่งผู้ถือหุ้นกู้แปลงสภาพมีสิทธิในการแปลงสภาพหุ้นกู้แปลงสภาพเป็นหุ้นสามัญของบริษัทได้นับจากวันออกหุ้นกู้แปลงสภาพ จนถึงวันครบกำหนดไถ่ถอนหุ้นกู้แปลงสภาพ โดยสามารถใช้สิทธิแปลงสภาพได้ในวันทำการวันสุดท้ายของในแต่ละเดือน
ทั้งนี้ การออกหุ้นกู้แปลงสภาพดังกล่าว เป็นไปตามมติที่ประชุมวิสามัญผู้ถือหุ้น ครั้งที่ 2/2559 ที่อนุมัติให้ออกและเสนอขายหุ้นกู้แปลงสภาพจำนวนเงินไม่เกิน 50 ล้านเหรียญสหรัฐ ให้แก่ผู้ลงทุนเฉพาะเจาะจง (PP) คือ JTrust